

**SAOPŠTENJE ZA JAVNOST**

Privredna manifestacija ZrBizNet osmišljena je da okupi preduzetnike i privrednike sa teritorije Srbije ali i drugih zemalja iz regiona, da pospeši komunikacija između privrednih subjekata, odnosno da stvori nove poslovne kontakte. Na ovom privrednom skupu, kompanije će imati mogućnost da se predstave, upoznaju i povežu sa drugim kompanijama, da se upoznaju sa institucijama podrške i da se edukuju iz raznih oblasti.

***Organizatori su Grad Zrenjanin, Unija poslodavaca Srbije – poslodavci Zrenjanina, Privredna komora Srbije – regionalna privredna komora Srednjobanatskog upravnog okruga, Opšte udruženje preduzetnika Zrenjanin.***

***Generalni pokrovitelj je Persu, partner Dijamant, dok je Banka prijatelj manifestacije Unicredit banka.***

Ovaj način umrežavanja preduzetnika obezbeđuje dogovaranje konkretnih poslovnih aranžmana na brz i lak način, pored toga, odlična je prilika za građenje partnerskih odnosa sa institucijama podrške poslovanju.

U fokusu trećeg privrednog sajma ZrBizNet je **digitalna transformacija preduzeća**, a obrađivaće se i teme poput **deficitarnih zanimanja**, popularizacije **ženskog preduzetništva** i **promocije preduzetničkog duha**.

U okviru manifestacije, planira se organizacija prezentacija najvećih kompanija, predstavljanje raznih fondova, banaka, institucija, kao i mogućnosti za pokretanje i registraciju novih privrednih subjekata.

U okviru ovog događaja, u saradnji sa **Zrenjaninskim IKT klasterom,** organizujemo predavanje na temu **„Digitalnom transformacijom do poslovnog uspeha“**, cilj predavanja je podizanje svesti o značaju digitalne transformacije u poslovanju. Predavači će biti stručnjaci Centra za digitalizaciju Srbije, Digitalne Srbije, konsultanti i predstavnici IT sektora. *( Predavanje će se održati u četvrtak, 19. septembra 2019. godine, sa početkom u 16.30)*

Nakon prošlogodišnjih uspešnih **B2B sastanaka** koji su organizovani u okviru Sajma privrede ZrBizNet, i ove godine biće održani bilateralni susreti privrednika i preduzetnika. Tako će drugi poslovni susreti biti održani prvog dana ovogodišnjeg sajma, u četvrtak, 19. septembra, u Hali Medison u Zrenjaninu.

**Specijalni gost ZRBIZNETA biće Saša Mišić** ( Pakleni kuvar) koji će održati predavanje na temu **„Šta muči srpske ugostitelje?“** ( predavanje će se održati 20. septembra 2019. godine sa početkom u 13 h).

Dodatno, u delu Karađorđevog parka organizujemo za vreme trajanje sajma market zanatskih proizvoda, zanatske proizvode predstaviće zanatlije iz cele Vojvodine, podršku u ovom delu pruža **„NS market“** . **Sajam zapošljavanja** i **Dečija pijaca** će takođe biti održani, a o tome ćemo vam pisati opširinije u narednom tekstu.

Otvaranje sajma je u četvrtak 19. septembra 2019. godine sa početkom u 11 časova.

Izabela Kiš,

marketing menadžer ZRBIZNET-a